CELEX: 32008D0676
Language: et
Date: 2008-07-24 00:00:00
Title: 2008/676/EÜ: Komisjoni otsus, 24. juuli 2008 , millega kinnitatakse Bulgaarias kasutatav searümpade liigitamise meetod (teatavaks tehtud numbri K(2008) 3740 all)

19.8.2008   
            
            
               ET
            
            
               Euroopa Liidu Teataja
            
            
               L 221/28
            
         
      KOMISJONI OTSUS,
   24. juuli 2008,
   millega kinnitatakse Bulgaarias kasutatav searümpade liigitamise meetod
   (teatavaks tehtud numbri K(2008) 3740 all)
   (Ainult bulgaariakeelne tekst on autentne)
   (2008/676/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Määruse (EMÜ) nr 3220/84 artikli 2 lõikes 3 on sätestatud, et searümpade liigitamise aluseks on tailihasisalduse hindamine hindamismeetoditega, mis põhinevad searümba ühe või mitme anatoomilise osa füüsilisel mõõtmisel ja on statistiliselt tõestatud. Liigitusmeetodite kinnitamisel lähtutakse hinnangu vastavusest lubatud maksimaalsele statistilisele veale. Lubatud viga on määratletud komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artikli 3 lõikes 2.
            
         
               (2)
            
            
               Bulgaaria on taotlenud komisjonilt luba ühe searümpade liigitamise meetodi kasutamiseks ning on esitanud proovidissekteerimiste tulemused määruse (EMÜ) nr 2967/85 artikli 3 lõikega 3 ette nähtud protokolli teises osas.
            
         
               (3)
            
            
               Kõnealuse taotluse läbivaatamisel on selgunud, et asjaomase liigitusmeetodi tingimused on täidetud.
            
         
               (4)
            
            
               Seadme ja liigitusmeetodi muutmine on lubatud üksnes komisjoni uue otsusega, mis võetakse vastu omandatud kogemusi silmas pidades. Sel põhjusel võidakse praegune luba tühistada.
            
         
               (5)
            
            
               Käesoleva otsusega ette nähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Bulgaarias lubatakse searümpade liigitamiseks vastavalt määrusele (EMÜ) nr 3220/84 kasutada järgmist meetodit:
   
               —
            
            
               seade Ultra FOM 200 ja sellega seotud hindamismeetodid, mille üksikasjad on esitatud lisas.
            
         Artikkel 2
   Seadme või hindamismeetodi muutmine ei ole lubatud.
   Artikkel 3
   Käesolev otsus on adresseeritud Bulgaaria Vabariigile.
   
      Brüssel, 24. juuli 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  EÜT L 285, 25.10.1985, lk 39. Määrust on viimati muudetud määrusega (EÜ) nr 1197/2006 (ELT L 217, 8.8.2006, lk 6).
   
      LISA
      Searümpade liigitamise meetodid Bulgaarias
      ULTRA FOM 200
      
                  1.
               
               
                  Searümpade liigitamiseks kasutatakse seadet Ultra FOM 200.
               
            
                  2.
               
               
                  Seade on varustatud 4 MHz ultrahelisondiga (Krautkrämer MB 4 SE). Ultrahelisignaal digiteeritakse, salvestatakse ja töödeldakse mikroprotsessori abil (tüüp Intel 80 C 32). Mõõtmistulemused teisendatakse hinnanguliseks tailihasisalduseks seadme Ultra FOM abil.
               
            
                  3.
               
               
                  Rümba tailihasisaldus arvutatakse järgmise valemiga:
                  
                      = 67,130 – 0,3284 × X1 – 0,3725 × X2 + 0,01515 × X3
                  kus:
                  
                              
                                 
                           
                           
                              =
                           
                           
                              hinnanguline tailihasisaldus (protsentides),
                           
                        
                              X1
                           
                           
                              =
                           
                           
                              seljapeki (sh naha) paksus mõõdetuna 7 cm kaugusel rümba keskjoonest, kolmanda ja neljanda viimase nimmelüli vahel (millimeetrites),
                           
                        
                              X2
                           
                           
                              =
                           
                           
                              seljapeki (sh naha) paksus mõõdetuna 7 cm kaugusel rümba keskjoonest, kolmanda ja neljanda viimase ribi vahel (millimeetrites),
                           
                        
                              X3
                           
                           
                              =
                           
                           
                              lihase paksus mõõdetuna seljapeki paksusega samas punktis ja samal ajal (millimeetrites).
                           
                        Valem kehtib 60–120 kilogrammi kaaluvate rümpade puhul.